Kosovo

**Kosovo** (albansk *Kosovë, Kosova*, serbisk *Косово и Метохија*, *Kosovo i Metohija*) er ein delvis internasjonalt godkjent republikk i Søraust-Europa. Etter at internasjonale forhandlingar om den konstitusjonelle statusen i Kosovo ikkje vann fram, erklærte parlamentet sjølvstende frå Serbia den 17. februar 2008. Fleire land, mellom anna Noreg, USA og dei største EU-landa, Storbritannia, Tyskland, Frankrike og Italia har anerkjent Kosovo sitt sjølvstende. Serbia har støtte frå mellom anna Russland, Spania og Hellas i å rekna Kosovo som del av Serbia. Kosovo har sidan 1999 vore eit protektorat under NATO og SN-administrasjon.

Kosovo grensar til Montenegro i nordvest, til Albania i vest, Nord-Makedonia i sør og Serbia i nord og aust. Området har like over to millionar innbyggjarar, hovudsakleg etniske albanarar, men òg minoritetar av tyrkarar, serbarar, sigøynarar, goranarar og bosnjakar. Priština er hovudstad og største by.

## Geografi

Kosovo har eit areal på 10&nbsp;887&nbsp;km² og om lag to millionar innbyggjarar. Dei største byane er hovudstaden Priština med om lag 600&nbsp;000 innbyggjarar, Prizren i sørvest med om lag 165&nbsp;000 innbyggjarar, Peć i vest med 154&nbsp;000 innbyggjarar og Kosovska Mitrovica i nord med 110&nbsp;000 innbyggjarar. Fem andre byar har om lag 100&nbsp;000 innbyggjarar.

Det er to store sletter i Kosovo. Metohija ligg vest i Kosovo, og Kosovosletta ligg i aust.

Mykje av Kosovo er fjellkledd. Fjella Šar Planina ligg i sør og søraust ved grensa til Nord-Makedonia. Dette er eit av dei mest populære turistområda i Kosovo med fleire skistader og Brezovica og Prevalac som dei største turistbyane. Det høgaste fjellet i Kosovo er Đeravica på 2&nbsp;656&nbsp;meter over havet og ligg i sørvest på grensa til Montenegro og Albania.

Fjellet Kopaonik ligg i nord. Den sentrale regionen Drenica, Carraleva og den austlege delen av Kosovo, kalla Golak, er stort sett åslendte.

Det er fleire store elver og innsjøar i Kosovo. Dei største elvane er Kvite Drin, som munnar ut i Adriahavet, sideelva hennar Erenik, Sitnica, Morava i Golak-området og Ibar i nord. Dei største innsjøane er Gazivoda (380 millionar m³) i nordvest, Radonic (113 millionar m³) i sørvest, Batlava (40 millionar m³) og Badovac (26 millionar m³) i nordaust.

## Klima
Kosovo har eit kontinentalklima med varme, tørre somrar og relativt kalde, snørike vintrar. Priština har i august ein gjennomsnittleg dagleg maksimumstemperatur på 27&nbsp;°C og minimumstemperatur på 12&nbsp;°C; i januar høvesvis 2&nbsp;°C og -5&nbsp;°C. I løpet av eit år fell det kring 600&nbsp;mm, som er jamt fordelt over året.

## Galleri

Fil:Kosovo_government.jpg|Regjeringsbygget i Priština.
Fil:Prizen kosovo.jpg|Prizren
Fil:Erzengelkloster2.jpg|Klosteret St. Erkeengel nær elva Bistrica.
Fil:Gjakova.jpg|Đakovica.
Fil:VeshjeKombetare.JPG|Kosovo-albansk kostyme og dansk
Fil:Bibloteka Kombëtare e Kosovës.jpg|Nasjonalbiblioteket i Priština.
Fil:Patriarcat de Peć église de la Vierge Hogeditria.jpg|Kloster i Peć.
Fil:Church of the Holy Saviour - Prizren.jpg|Kloster i Prizren.
Fil:Kosovo Polje sized.jpg|Kosovo Polje.
Fil:Bd shopping.JPG|«Bregu i Diellit» - kjøpesenter i Priština
Fil:Banesat e bardha.JPG|Bregu i Diellit i Priština
Fil:Nenatereze1.jpg|Mor Teresa-avenyen
Fil:Hotel_Grandi_në_Prishtinë,_Kosovë_-_20050604.jpg|Grand Hotel i Priština


## Sjå òg
*Byar og tettstader i Kosovo

## Kjelder

* *Delar av denne artikkelen bygger på «[[:en:Kosovo|Kosovo]]» frå ,  den 17. februar 2008.*  

## Bakgrunnsstoff

*
* Turisme i Kosovo